CELEX: 32003D0138
Language: lv
Date: 2003-02-27 00:00:00
Title: Komisijas lēmums (2003. gada 27. februāris), ar ko nosaka transportlīdzekļu detaļu un materiālu kodēšanas standartus, ievērojot Eiropas Parlamenta un Padomes Direktīvu 2000/53/EK par nolietotiem transportlīdzekļiem (izziņots ar dokumenta numuru C(2003) 620)Dokuments attiecas uz EEZ.

Svarīgs juridisks paziņojums

|

32003D0138

Komisijas lēmums (2003. gada 27. februāris), ar ko nosaka transportlīdzekļu detaļu un materiālu kodēšanas standartus, ievērojot Eiropas Parlamenta un Padomes Direktīvu 2000/53/EK par nolietotiem transportlīdzekļiem (izziņots ar dokumenta numuru C(2003) 620)Dokuments attiecas uz EEZ.  

Oficiālais Vēstnesis L 053 , 28/02/2003 Lpp. 0058 - 0059 CS.ES Nodaļa 15 Sējums 07 Lpp. 403  - 404 ET.ES Nodaļa 15 Sējums 07 Lpp. 403  - 404 HU.ES Nodaļa 15 Sējums 07 Lpp. 403  - 404 LT.ES Nodaļa 15 Sējums 07 Lpp. 403  - 404 LV.ES Nodaļa 15 Sējums 07 Lpp. 403  - 404 MT.ES Nodaļa 15 Sējums 07 Lpp. 403  - 404 PL.ES Nodaļa 15 Sējums 07 Lpp. 403  - 404 SK.ES Nodaļa 15 Sējums 07 Lpp. 403  - 404 SL.ES Nodaļa 15 Sējums 07 Lpp. 403  - 404

		Komisijas lēmums(2003. gada 27. februāris),ar ko nosaka transportlīdzekļu detaļu un materiālu kodēšanas standartus, ievērojot Eiropas Parlamenta un Padomes Direktīvu 2000/53/EK par nolietotiem transportlīdzekļiem(izziņots ar dokumenta numuru C(2003) 620)(Dokuments attiecas uz EEZ)(2003/138/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Eiropas Parlamenta un Padomes Direktīvu 2000/53/EK (2000. gada 18. septembris) par nolietotiem transportlīdzekļiem [1], un jo īpaši tās 8. panta 2. punktu,tā kā:(1) Saskaņā ar Direktīvu 2000/53/EK Komisijai ir jānosaka detaļu un materiālu kodēšanas standarti, kurus izmanto ražotāji, kā arī materiālu un aprīkojuma izgatavotāji, lai jo īpaši veicinātu to detaļu un materiālu identificēšanu, kas piemēroti otrreizējai izmantošanai un reģenerācijai.(2) Būtu lietderīgi noteikt turpmākos kodēšanas standartus, balstoties uz praktisko pieredzi, kas iegūta nolietoto transportlīdzekļu otrreizējā izmantošanā un reģenerācijā.(3) Šajā lēmumā paredzētie pasākumi ir saskaņā ar atzinumu, ko sniegusi Direktīvas 2000/53/EK 11. pantā minētā komiteja,IR PIEŅĒMUSI ŠO LĒMUMU.1. pantsNeierobežojot Direktīvas 2000/53/EK 3. panta 3. punktu, dalībvalstis veic pasākumus, kas nepieciešami, lai nodrošinātu, ka ražotāji kopā ar materiālu un aprīkojuma izgatavotājiem izmanto ISO detaļu un materiālu kodēšanas standartu nomenklatūru, kas attiecībā uz transportlīdzekļu detaļu un materiālu marķēšanu un identificēšanu minēta šī lēmuma pielikumā.2. pantsDivus gadus pēc šī lēmuma stāšanās spēkā, pamatojoties uz praktisko pieredzi, kas gūta nolietoto transportlīdzekļu otrreizējā izmantošanā un reģenerācijā, šo lēmumu pārskata, lai vajadzības gadījumā noteiktu detaļu un materiālu kodēšanas standartus citiem materiāliem.3. pantsŠo lēmumu piemēro no 2003. gada 1. jūlija.4. pantsŠis lēmums ir adresēts dalībvalstīm.Briselē, 2003. gada 27. februārīKomisijas vārdā —Komisijas locekleMargot Wallström[1] OV L 269, 21.10.2000., 34. lpp.--------------------------------------------------PIELIKUMSTo transportlīdzekļu plastmasas detaļu un materiālu marķēšanai un identificēšanai, kuru svars pārsniedz 100 gramus, piemēro šādu nomenklatūru:- ISO 1043-1 Plastmasa – simboli un terminu saīsinājumi. 1. daļa. Pamatpolimēri un to raksturīgās īpašības,- ISO 1043-2 Plastmasa – simboli un terminu saīsinājumi. 2. daļa. Pildvielas un pastiprinošie materiāli,- ISO 11469 Plastmasa – plastmasas izstrādājumu vispārējā identificēšana un marķēšana.To transportlīdzekļu elastomēra detaļu un materiālu identificēšanai un marķēšanai, kuru svars pārsniedz 200 gramus, piemēro šādu nomenklatūru:- ISO 1629 Kaučuks un latekss – nomenklatūra. Šo nepiemēro riepu marķēšanai.Simbolus "<" vai ">", ko izmanto ISO standartos, var aizstāt ar iekavām.--------------------------------------------------